钦定古今图书集成/历象汇编/岁功典/第035卷 > 扫花游〈送春古江村〉 吴文英
## 钦定古今图书集成/历象汇编/岁功典/第035卷 > 扫花游〈送春古江村〉 吴文英

水园沁碧，骤夜雨飘红，竟空林岛。艳春过了，有尘香
坠钿，尚遗芳草。步绕新阴，渐觉交枝迳小。醉深窈。爱
绿叶翠圆，胜看花好。　芳架雪未扫。怪翠被佳人，困
迷清晓。柳丝系棹。问阊门自古，送春多少。倦蝶慵飞，
故扑簪花破帽。酹残照，掩重城暮钟不到。